Document ID: 32012R0721

РЕГЛАМЕНТ ЗА ИЗПЪЛНЕНИЕ (ЕС) № 721/2012 НА КОМИСИЯТА
от 6 август 2012 година
относно забрана за риболовна дейност за кораби с парагади, плаващи под флага на или регистрирани в Гърция или Малта, извършващи риболов на червен тон в Атлантическия океан, на изток от 45° западна дължина, и в Средиземно море
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството (1), и по-специално член 36, параграф 2 от него,
като има предвид, че:
(1)
С Регламент (ЕС) № 44/2012 на Съвета от 17 януари 2012 г. за определяне за 2012 г. на наличните възможности за риболов на определени рибни запаси и групи от рибни запаси, които са предмет на международни преговори или споразумения, във водите на ЕС и за корабите на ЕС в определени води извън ЕС (2) се определя количеството червен тон, което може да бъде уловено от риболовни кораби на Европейския съюз през 2012 г. в Атлантическия океан, на изток от 45° западна дължина, и в Средиземно море.
(2)
В Регламент (ЕО) № 302/2009 на Съвета от 6 април 2009 г. относно многогодишен план за възстановяване на червения тон в източната част на Атлантическия океан и в Средиземно море, за изменение на Регламент (ЕО) № 43/2009 и за отмяна на Регламент (ЕО) № 1559/2007 (3) от държавите членки се изисква да информират Комисията за индивидуалната квота, разпределена на техните кораби с дължина над 24 метра, а по отношение на корабите за улов с дължина под 24 метра - най-малко за квотата, разпределена на организации на производители или на групи кораби, извършващи риболов с подобно съоръжение.
(3)
Общата политика в областта на рибарството цели осигуряване на дългосрочната жизнеспособност на сектора на рибарството чрез устойчива експлоатация на живите водни ресурси, основана на подхода на предпазливост.
(4)
В съответствие с член 36, параграф 2 от Регламент (ЕО) № 1224/2009 въз основа на информацията, предоставяна от държавите членки, или друга информация на разположение на Комисията, когато Комисията установи, че възможностите за риболов за Европейския съюз, държава членка или група от държави членки се смятат за изчерпани за едно или повече съоръжения или риболовни флоти, тя информира съответните държави членки за това и забранява риболовните дейности в съответната зона, със съответното съоръжение, спрямо съответния запас, група от запаси или от страна на флота, участващ в тези конкретни риболовни дейности.
(5)
Информацията, с която Комисията разполага, показва, че възможностите за риболов на червен тон в Атлантическия океан, на изток от 45° западна дължина, и в Средиземно море, отпуснати на кораби с парагади, плаващи под флага на или регистрирани в Гърция или Малта, са изчерпани.
(6)
На 3 май 2012 г. Гърция е уведомила Комисията за това, че е наредила спиране на риболовната дейност на своите кораби с парагади, извършващи риболов на червен тон през 2012 г., считано от 00,00 часа на посочената дата.
(7)
На 2 юли 2012 г. Малта е уведомила Комисията за това, че е наредила спиране на риболовната дейност на своите кораби с парагади, извършващи риболов на червен тон през 2012 г., считано от 00,00 часа на 1 юли.
(8)
Без да се засягат посочените по-горе действия, предприети от Гърция и Малта, е необходимо Комисията да потвърди забраната на риболова на червен тон в Атлантическия океан, на изток от 45° з.д., и в Средиземно море, считано от 00,00 часа на 3 май 2012 г. за кораби с парагади, плаващи под флага на или регистрирани в Гърция, и считано от 00,00 часа на 1 юли 2012 г. за кораби с парагади, плаващи под флага на или регистрирани в Малта,
ПРИЕ НАСТОЯЩИЯ РЕГЛАМЕНТ:
Член 1
От 00,00 часа на 3 май 2012 г. най-късно се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с парагади, плаващи под флага на или регистрирани в Гърция.
От същата дата се забранява и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този рибен запас, уловен от посочените кораби.
Член 2
От 00,00 часа на 1 юли 2012 г. най-късно се забранява риболовът на червен тон в Атлантическия океан, на изток от 45° западна дължина, и в Средиземно море, извършван от кораби с парагади, плаващи под флага на или регистрирани в Малта.
От същата дата се забранява и задържането на борда, поставянето в садки за угояване или отглеждане, трансбордирането, прехвърлянето или разтоварването на суша на този рибен запас, уловен от посочените кораби.
Член 3
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 6 август 2012 година.

Labels: 8
18
6
20